Title: Financovanie intervenčných nákupov a trhovo orientovaných výdavkov
Author: Maria Strmiskova
Last saved by: cehlarik
Company: MP SR

Predkladacia správa

Informácia o výsledku kontroly plnenia Programového vyhlásenia vlády Slovenskej republiky v Ministerstve výstavby a regionálneho rozvoja SR a o výsledku kontroly plnenia legislatívnych úloh vlády SR, kontroly plnenia úloh  z uznesení vlády SR splatných          v IV. štvrťroku 2008 a kontroly plnenia opatrení prijatých na odstránenie zistených nedostatkov vykonanej v Ministerstve pôdohospodárstva SR a v Ministerstve hospodárstva SR je  predložená na rokovanie vlády v súlade  s Uznesením vlády SR  č. 84 z 28. januára 2009, úlohy A.1,  ktorým bolo schválené „Zameranie kontrolnej činnosti Úradu vlády SR      na rok 2009“ 

Informácia v prvej časti obsahuje výsledky kontroly plnenia Programového vyhlásenia vlády SR v Ministerstve výstavby a regionálneho rozvoja SR. Cieľom kontroly bolo zistiť plnenie Programového vyhlásenia vlády SR v ministerstve.

Kontrolná skupina Úradu vlády SR v súlade s programom kontroly sa zamerala na:

1)	vecné a časové plnenie Programového vyhlásenia vlády SR rozpracovaného do Plánu legislatívnych úloh vlády SR na rok 2008
2)	vecné a časové plnenie Programového vyhlásenia vlády SR rozpracovaného do Plánu práce vlády SR na rok 2008 
3)	zabezpečenie pravidelnej kontroly plnenia úloh ministerstva vyplývajúcich z Programového vyhlásenia vlády SR
4)	presadzovanie  štátnej  politiky  boja  proti  korupcii  v  zmysle  Uznesenia vlády SR 
      č. 323/2007. 

Výsledky kontroly nepreukázali nedostatky v kontrolovanej oblasti.

Informácia v druhej časti obsahuje výsledky kontroly plnenia Legislatívnych úloh vlády SR, kontroly plnenia úloh z uznesení vlády SR splatných v IV. štvrťroku 2008 a kontroly plnenia opatrení prijatých na odstránenie zistených nedostatkov vykonanej v Ministerstve pôdohospodárstva SR a v Ministerstve hospodárstva SR.

Z úrovne Úradu vlády SR a v súlade s programom kontroly bola kontrola zameraná na:

1)	plnenie legislatívnych úloh vlády SR
2)	plnenie úloh z uznesení vlády SR splatných v IV. štvrťroku 2008 z vecného a časového hľadiska
3)	plnenie opatrení prijatých na odstránenie zistených nedostatkov. 

Cieľom kontroly bolo zistiť plnenie úloh z Plánu legislatívnych úloh vlády SR na rok 2008, plnenie úloh z uznesení vlády SR splatných v IV. štvrťroku 2008. Kontrolná skupina Úradu vlády SR vykonala kontrolu plnenia prijatých opatrení na odstránenie zistených nedostatkov z kontrol vykonaných v roku 2008. 

Na základe kontrolných zistení boli v oboch ministerstvách vypracované Protokoly o výsledku kontroly a obom ministerstvám bolo uložené predložiť opatrenia na odstránenie zistených nedostatkov a príčin ich vzniku. 

Predložený materiál nemá finančný, ekonomický,  environmentálny vplyv ani vplyv  na zamestnanosť a podnikateľské prostredie, preto sa doložka nevyhotovuje.